Žibintai yra reguliuojami keliais atvejais. Vienas dažniausių – šviesų reguliavimas, nustačius netinkamą šviesos kritimo kampą techninės apžiūros metu. Mažai vairuotojų šviesas tikrina reguliariai, todėl vykdant techninę patikrą neretai nustembama, jog šviesos šviečia netinkamai. Kitas pasitaikantis atvejis – šviesų reguliavimas atlikus žibintų keitimą arba remontą. Automobilių žibintai ne amžini, o patekus į didesnį ar mažesnį įvykį kelyje, žibintai dažniausiai nukenčia pirmi. Pakeitus arba suremontavus žibintus, juos būtina iš naujo sureguliuoti. Dar vienas žibintų reguliavimo atvejis, kuomet yra pastebima kitų vairuotojų reakcija į jūsų automobilio šviesas. Jei jūsų automobilio šviesos yra nukreiptos per aukštai, labai tikėtina, kad jos akins kitus vairuotojus ir jūs sulauksite ilgųjų šviesų signalų iš atvažiuojančių automobilių. Tokiu atveju pasitikrinti žibintus yra būtina, nes tai yra ypač pavojinga kitiems eismo dalyviams ir bendram saugumui keliuose.